Deməsin (Növrəs İman)
Hədyan söz danışan, hədyan eşidər, 
İnsan olan mana hədyan deməsin. 
Eybim olsa, qoy söyləsin üzümə, 
Sonradan dalımca böhtan deməsin.

Əyri sözlə işim yoxdu, yəqin bil,
Doğru yola çalışıram müttəsil. 
Çarxı-gərdiş bəd dolanır ilbəil, 
Tapılmayır məndə nöqsan, - deməsin.

İman deyər, eşq odunda yanıram, 
Özümdən böyükdən çox utanıram. 
İşarədən mətləbini qanıram,
Heç kim öz dastuna düşman deməsin.

XX əsrin qoşmaları